Direktiva Komisije 2004/78/ES

z dne 29. aprila 2004

o spremembah Direktive 2001/56/ES Evropskega parlamenta in Sveta o ogrevalnih sistemih za motorna in priklopna vozila in Direktive Sveta 70/156/EGS zaradi prilagajanja tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic, ki se nanaša na homologacijo motornih in priklopnih vozil [1], zlasti člena 13(2) navedene direktive,

ob upoštevanju Direktive 2001/56/ES Evropskega parlamenta in Sveta z dne 27. septembra 2001 o ogrevalnih sistemih za motorna in priklopna vozila [2] in zlasti člena 5 navedene direktive,

ob upoštevanju naslednjega:

(1) Direktiva 2001/56/ES je ena izmed posamičnih direktiv o postopku ES-homologacije, ki je bil uveden z direktivo 70/156/EGS. Direktiva 2001/56/ES določa zahteve za homologacijo vozil, opremljenih z grelniki, ki delujejo na principu zgorevanja in grelnikov, ki delujejo na principu zgorevanja, kot sestavnih delov.

(2) Skladno s členom 5 Direktive 2001/56/ES mora Komisija preveriti dodatne varnostne zahteve za ogrevalne sisteme motornih vozil, ki delujejo na utekočinjeni naftni plin (LPG).

(3) Do sedaj so države članice uporabljale lastne nacionalne predpise za vozila, opremljena z ogrevalnimi sistemi, ki delujejo na LPG. Zaradi usklajevanja tehničnih zahtev za aparate in ogrevalne sisteme, ki delujejo na LPG, je treba v okviru homologacijskega sistema za motorna in priklopna vozila uporabiti dva evropska standarda, ki sta sedaj na voljo. Z vidika tehničnega napredka je zato treba v Direktivo 2001/56/ES uvesti ta dva EN standarda, kakor tudi glavne elemente UN/ECE Pravilnika R 67.

(4) Zato bi bilo treba ustrezno spremeniti Direktivo 2001/56/ES; zlasti bi bilo treba zaradi jasnosti nadomestiti Prilogo VIII.

(5) Zaradi uvedbe predpisov za ogrevalne sisteme, ki delujejo na LPG, niso več potrebne izjeme glede ogrevalnih sistemov vozil za posebne namene, zlasti za avtodome in bivalne prikolice, ki so pogosto opremljeni z ogrevalnimi sistemi, ki delujejo na LPG. Zato je treba usklajene varnostne določbe Direktive 2001/56/ES uporabljati za vsa vozila, vključno z vozili za posebne namene, navedenimi v Prilogi XI Direktive 70/156/EGS.

(6) Zato je treba ustrezno spremeniti Direktivo 70/156/EGS.

(7) Ukrepi, predvideni v tej direktivi so v skladu z mnenjem Odbora za prilagajanje tehničnemu napredku, ki je bil ustanovljen na podlagi člena 13 direktive 70/156/EGS –

SPREJELA NASLEDNJO DIREKTIVO:

Člen 1

Sprememba Direktive 2001/56/ES

Direktiva 2001/56/ES se spremeni kakor sledi:

1. Prilogi I in II se spremenita v skladu z delom A Priloge I k tej direktivi;

2. Priloga VIII se nadomesti z besedilom, navedenim v delu B Priloge I k tej direktivi.

Člen 2

Sprememba Direktive 70/156/EGS

Direktiva 70/156/ES se spremeni skladno s Prilogo II k tej direktivi.

Člen 3

Prehodne določbe

1. Po 1. oktobru 2004 države članice ne smejo za nov tip vozila, opremljenega z ogrevalnim sistemom, ki deluje na LPG in ki izpolnjuje zahteve iz prilog I in II ter IV do VIII k Direktivi 2001/56/ES, kot je spremenjena s to direktivo, zaradi razlogov, ki se nanašajo na ogrevalne sisteme:

(a) zavrniti podelitve ES-homologacije, ali nacionalne homologacije; ali

(b) prepovedati registracije, prodaje ali začetka uporabe.

2. Po 1. oktobru 2004 države članice ne smejo za nov tip grelnika, ki deluje na LPG na principu zgorevanja, kot sestavnega dela, in ki izpolnjuje zahteve iz prilog I in II ter IV do VIII k Direktivi 2001/56/ES, kot je spremenjena s to direktivo:

(a) zavrniti podelitve ES-homologacije, ali nacionalne homologacije; ali

(b) prepovedati prodaje ali začetka uporabe.

3. Po 1. januarju 2006 države članice zavrnejo podelitev ES-homologacije in lahko zavrnejo podelitev nacionalne homologacije za tip vozila, opremljenega z ogrevalnim sistemom, ki deluje na LPG ali za tip grelnika, ki deluje na LPG na principu zgorevanja, kot sestavnega dela, ki ne izpolnjuje zahtev iz prilog I, II ter IV do VIII Direktive 2001/56/ES, kot je spremenjena s to direktivo.

4. Po 1. januarju 2007 države članice za vozila, opremljena z ogrevalnimi sistemi, ki delujejo na LPG, ki ne izpolnjujejo zahtev iz prilog I, II ter IV do VIII Direktive 2001/56/ES, kot je spremenjena s to direktivo:

(a) štejejo potrdila o skladnosti, ki spremljajo nova vozila skladno z Direktivo 70/156/EGS, za neveljavna v smislu člena 7(1) navedene direktive;

in

(b) lahko zavrnejo registracijo, prodajo ali začetek uporabe novih vozil

zaradi razlogov, ki se nanašajo na ogrevalne sisteme.

5. Po 1. januarju 2007 veljajo za namene člena 7(2) Direktive 70/156/EGS zahteve iz prilog I, II in IV do VIII Direktive 2001/56/ES, spremenjene s to direktivo, ki se nanašajo na grelnike, ki delujejo na LPG na principu zgorevanja, kot sestavne dele.

Člen 4

Prenos

1. Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 2004. Komisiji takoj posredujejo besedila teh predpisov in tabelo ujemanja med temi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice posredujejo Komisiji besedila pomembnejših predpisov nacionalne zakonodaje, ki jih sprejmejo na področju, ki ga ureja ta direktiva.

Člen 5

Začetek uporabe

Ta direktiva začne veljati dvajseti dan po objavi v Uradnem listu Evropske unije.

Člen 6

Naslovniki

Ta direktiva je naslovljena na države članice.

V Bruslju, 29. aprila 2004

Za Komisijo

Erkki Liikanen

Član Komisije

[1] UL L 42, 23.2.1970, str. 1. Direktiva, kakor je bila nazadnje spremenjena z Direktivo 2004/3/ES Evropskega parlamenta in Sveta (UL L 49, 19.2.2004, str. 36).

[2] UL L 292, 9.11.2001, str. 21. Direktiva, kakor je bila spremenjena z Aktom o pristopu iz leta 2003.

--------------------------------------------------

PRILOGE

PRILOGA I

SPREMEMBE DIREKTIVE 2001/56/ES

DEL A

1. Priloga I se spremeni, kakor sledi:

(a) V Dodatku 1 se dodata novi točki 9.10.5.3 in 9.10.5.3.1, ki se glasita:

"9.10.5.3 Kratek opis tipa vozila glede na ogrevalni sistem, ki deluje na principu zgorevanja in na njegovo samodejno upravljanje: …

9.10.5.3.1 pregledna risba grelnika, ki deluje na principu zgorevanja, sistema dovoda zraka, izpušnega sistema, posode za gorivo, sistema napajanja z gorivom (vključno z ventili) ter električnih priključkov, iz katere je razvidna njihova namestitev v vozilu."

Prejšnja točka 9.10.5.3 se preštevilči v točko 9.10.5.4.

(b) V Dopolnilu k dodatku 2 se dodata novi točki 1.2.1 in 1.2.2, ki se glasita:

"1.2.1 Znamka in tip: …

1.2.2 Homologacijska številka sestavnega dela, če pride v poštev: …"

(c) V Dodatku 3 se točka 1.2 nadomesti z naslednjim besedilom:

"1.2 Podroben opis, pregledne risbe ter opis vgradnje grelnika, ki deluje na principu zgorevanja in vseh njegovih sestavnih delov:"

(d) V točki 1.1.2 Dodatka 5 k Prilogi I se besedilo "Direktive 78/548/EGS" nadomesti z besedilom "Direktive 2001/56/ES".

2. Točka 3.2.1 v Prilogi II se spremeni, kakor sledi:

(a) V tabeli v vrstici "Grelnik na plinasto gorivo" se besedilo "Glej opombi 2 in 3" nadomesti z besedilom "Glej opombo 3";

(b) Opomba 2 se briše.

DEL B

Priloga VIII se nadomesti z naslednjo:

PRILOGA VIII

VARNOSTNE ZAHTEVE ZA GRELNIKE, KI DELUJEJO NA PRINCIPU ZGOREVANJA IN UPORABLJAJO UTEKOČINJENI NAFTNI PLIN (LPG) TER ZA OGREVALNE SISTEME, KI DELUJEJO NA LPG

1. OGREVALNI SISTEMI, KI DELUJEJO NA UTEKOČINJENI NAFTNI PLIN (LPG) ZA CESTNA VOZILA

1.1 Če se ogrevalni sistem v motornem vozilu, ki deluje na LPG, lahko uporablja tudi med vožnjo, mora grelnik, ki deluje na LPG na principu zgorevanja in njegov sistem napajanja izpolnjevati naslednje zahteve:

1.1.1 Grelnik, ki deluje na LPG na principu zgorevanja mora ustrezati zahtevam harmoniziranega standarda o specifikacijah za namenske aparate, ki delujejo na LPG – Oprema za ogrevanje prostorov, ki deluje na utekočinjeni naftni plin LPG, ki je neodvisna od zraka v prostoru, za vgradnjo na vozila in čolne (EN 624:2000) [1].

[2].

1.1.3 Sestavni deli ogrevalnega sistema, ki deluje na LPG, ki prihajajo v stik z LPG v plinastem stanju, morajo izpolnjevati zahteve harmoniziranega standarda EN 1949:2002 [3] o specifikacijah za vgradnjo LPG sistemov v bivalna vozila in za namene bivanja v druga cestna vozila.

1.1.4 Napajalni sistem za LPG mora biti konstruiran tako, da se LPG dovaja pod potrebnim tlakom in v pravilnem agregatnem stanju za vgrajeni grelnik, ki deluje na LPG na principu zgorevanja. Iz stalno vgrajene posode za LPG se LPG lahko odvaja bodisi v plinastem ali tekočem stanju.

1.1.5 Izpust za tekočino pri trajno vgrajeni posodi za LPG za napajanje grelnika z LPG mora biti opremljen z daljinsko upravljanim napajalnim ventilom s prelivnim ventilom, kakor je predpisano v točki 17.6.1.1 UN/ECE Pravilnika R 67. Daljinsko upravljani napajalni ventil s prelivnim ventilom mora biti upravljan tako, da se samodejno zapre v petih sekundah po prenehanju delovanja motorja vozila ne glede na lego stikala za vžig motorja. Če se v teh petih sekundah vklopi stikalo grelnika ali sistem za napajanje z LPG, lahko ogrevalni sistem še naprej deluje. Ogrevanje se lahko vedno ponovno vključi.

1.1.6 Če oskrba z LPG v plinastem stanju poteka iz stalno vgrajene posode za LPG ali iz prenosnih jeklenk z LPG, je treba z ustreznimi ukrepi zagotoviti, da

1.1.6.1 v krmilnik tlaka ali v grelnik, ki deluje na LPG na principu zgorevanja, ne more dospeti tekoči LPG. Lahko se uporabi izločevalnik, in

1.1.6.2 da zaradi nezgode ne more priti do nekontroliranega izlitja LPG. Treba je zagotoviti način za ustavitev odtekanja LPG tako, da se vgradi zaporna naprava neposredno za regulatorjem tlaka, vgrajenim na prenosni jeklenki ali trajno vgrajeni posodi, ali če je regulator tlaka vgrajen odmaknjeno od posode ali jeklenke, je treba zaporno napravo vgraditi neposredno pred cevjo, ki izhaja iz posode ali jeklenke, drugo zaporno napravo pa za regulatorjem tlaka.

1.1.7 Če napajanje z LPG poteka v tekočem stanju, je treba uparjalnik in regulator tlaka ustrezno ogrevati z ustreznim izvorom toplote.

1.1.8 Pri motornih vozilih, ki uporabljajo LPG v svojem pogonskem sistemu, se grelnik, ki deluje na LPG na principu zgorevanja, lahko priključi na isto trajno vgrajeno posodo za LPG, ki napaja motor z LPG, če so izpolnjene varnostne zahteve pogonskega sistema. Če se za ogrevanje uporablja ločena posoda z LPG, mora biti le-ta opremljena z lastno napravo za polnjenje.

2. OGREVALNI SISTEMI NA LPG, KI DELUJEJO SAMO PRI MIRUJOČIH VOZILIH

2.1 Grelnik, ki deluje na LPG na principu zgorevanja in njegov sistem napajanja v okviru ogrevalnega sistema, ki deluje na LPG, ki se lahko uporablja le pri mirujočem vozilu, mora izpolnjevati naslednje zahteve:

2.1.1 Na prostoru, kjer se nahajajo prenosne jeklenke LPG in v bližini upravljalne naprave ogrevalnega sistema je treba pritrditi trajne ploščice z navodili, da med vožnjo grelnik, ki deluje na LPG ne sme delovati in da mora biti ventil prenosne jeklenke z LPG zaprt.

2.1.2 Grelnik, ki deluje na LPG na principu zgorevanja, mora izpolnjevati zahteve točke 1.1.1.

2.1.3 Deli ogrevalne naprave, ki pridejo v stik z LPG v plinastem stanju, morajo izpolnjevati zahteve točke 1.1.3.

[1] Sporočilo Komisije v okviru izvajanja Direktive Sveta 90/396/EGS z dne 29. junija 1990 o približevanju zakonodaje držav članic v zvezi z napravami na plinsko gorivo (UL C 202, 18.7.2001, str. 5).

[2] Homologacijo vozila, ki je opremljeno s posebno opremo za uporabo utekočinjenih naftnih plinov v pogonskem sistemu, glede na vgradnjo te opreme

[3] EN 1949:2002 je pripravil Evropski komite za standardizacijo (CEN). EN 624:2000 se sklicuje na EN 1949:2002 (glej točko 1.1.1).

--------------------------------------------------

PRILOGA II

Direktiva 70/156/EGS se spremeni, kakor sledi:

1. V Prilogi I se dodata naslednji točki:

"9.10.5.3 Kratek opis tipa vozila glede na ogrevalni sistem, ki deluje na principu zgorevanja, in glede na njegovo samodejno upravljanje: …

9.10.5.3.1 pregledna risba grelnika, ki deluje na principu zgorevanja, sistema dovoda zraka, izpušnega sistema, posode za gorivo, sistema napajanja z gorivom (vključno z ventili) ter električnih priključkov, iz katere je razvidna njihova namestitev v vozilu."

Prejšnja točka 9.10.5.3 se preštevilči v točko 9.10.5.4.

2. Priloga XI se spremeni kakor sledi:

(a) V Dodatku 1 se točka 36 nadomesti z naslednjim besedilom:

Točka | Predmet homologacije | Direktiva št. | 125001M kg | M2 | M3 |

| |

"36 | Ogrevalni sistemi | 2001/56/ES | X | X | X | X" |

|

(b) V Dodatku 2 se točka 36 nadomesti z naslednjim besedilom:

Točka | Predmet homologacije | Direktiva št. | M1 | M2 | M3 | N1 | N2 | N3 | O1 | O2 | O3 | O4 |

"36 | Ogrevalni sistemi | 2001/56/ES | X | X | X | X | X | X | X | X | X | X" |

|

(c) V Dodatku 3 se doda naslednja točka 36:

Točka | Predmet homologacije | Direktiva št. | M1 | M2 | M3 | N1 | N2 | N3 | O1 | O2 | O3 | O4 |

"36 | Ogrevalni sistemi | 2001/56/ES | X | X | X | X | X | X | X | X | X | X" |

|

(d) V Dodatku 4 se doda naslednja točka 36:

Točka | Predmet homologacije | Direktiva št. | Premični žerjav kategorije N |

"36 | Ogrevalni sistemi | (2001/56/ES) | X" |

|

(e) V rubriki

"Pomen črk"

se brišejo naslednje črke:

"I Uporaba omejena na ogrevalne sisteme, ki niso posebej namenjeni za bivalne namene."

"P Uporaba omejena na ogrevalne sisteme, ki niso posebej namenjeni za bivalne namene. Vozilo je treba na prednjem delu opremiti z ustreznim sistemom."

--------------------------------------------------